ອົງການ​ນິລະ​ໂທດກຳ​ສາກົນ ກ່າວຫາ ກຸ່ມ Hamas ວ່າ ກໍ່ອາ​ຊະ​ຍາ​ກຳ​ສົງຄາມ​​
ຈະ​ຫລວດ​​ລູກ​ນຶ່ງຂອງກຸ່ມ Hamas ​ໄດ້​ຕົກ​ໃສ່​ຄ້າຍ​ອົບ​ພະ​ຍົບ ​ຊາວປາ​ແລັສ​ໄຕ​ນ໌ ຢູ່​ໃນ​ເຂດ Gaza ​ເຮັດ​ໃຫ້ ພວກ​ເດັກນ້ອຍ 11 ຄົນ ​ແລະ ຜູ້​ໃຫຍ່ ສອງ​ຄົນ ​ເສຍ​ຊີວິດ.
ອົງການນິລະໂທດກຳສາກົນ ຫລື Amnesty International ກ່າວວ່າ ພວກຫົວຕໍ່ສູ້ປາແລັສໄຕນ໌ ໄດ້ກໍ່ອາຊະຍາກຳສົງຄາມ ໃນລະຫວ່າງການ ສູ້ລົບກັນ ຢູ່ໃນເຂດ Gaza ເມື່ອປີກາຍນີ້ ຫຼາຍເດືອນຫຼັງຈາກອົງການດັ່ງກ່າວ ໄດ້ກ່າວຫາອິສຣາແອລ ແບບດຽວກັນນີ້ ອົງການນິລະໂທດກຳສາກົນ ກ່າວໃນວັນພະຫັດວານນີ້ ຢູ່ໃນ ບົດລາຍງານສະບັບໃໝ່ ວ່າ ພວກຫົວຕໍ່ສູ້ ລວມທັງກຸ່ມ Hamas ໄດ້ສັງຫານພົນລະເຮືອນຊາວອິສຣາແອລ ແລະ ຊາວປາແລັສໄຕນ໌ ດ້ວຍການຍິງຈະຫລວດ ແລະປືນຄົກຕ່າງໆ ທີ່ບໍ່ມີການນຳທິດທາງ ໂຈມຕີ ທ່ານ Philip Luther ເຈົ້າໜ້າທີ່ອົງການນິລະໂທດກຳສາກົນ ຮັບຜິດຊອບກ່ຽວກັບ ພາກ ຕາເວັນອອກກາງ ກ່າວວ່າ ພວກຫົວຕໍ່ສູ້  ແລະ ບໍ່ເອົາຫົວຊາກັບຜົນທີ່ເກີດຂຶ້ນຕໍ່ພົນລະເຮືອນ ໃນ ອິສຣາແອລ ແລະ ເຂດ Gaza ເລີຍ ອົງການນິລະໂທດກຳສາກົນ ກ່າວວ່າ ຈະຫລວດຂອງປາແລັສໄຕນ໌ ໄດ້ສັງຫານ ພົນລະ ເຮືອຊາວອິສຣາແອລ 6 ຄົນ ລວມທັງ ເດັກນ້ອຍຜູ້ຊາຍອາຍຸ 4 ປີ ຈະຫລວດອີກລູກນຶ່ງ ໄດ້ຕົກໃສ່ຄ້າຍອົບພະຍົບ ຊາວປາແລັສໄຕນ໌ ຢູ່ໃນເຂດ Gaza ເຮັດໃຫ້ ພວກເດັກນ້ອຍ 11 ຄົນ ແລະ ຜູ້ໃຫຍ່ ສອງຄົນ ເສຍຊີວິດ ອົງການນິລະໂທດກຳສາກົນ ໄດ້ອອກລາຍງານສະບັບນຶ່ງ ໃນເດືອນພະຈິກປີກາຍນີ້ ທີ່ ກ່າວຫາອິສຣາແອລວ່າ ກໍ່ອາຊະຍາກຳສົງຄາມ ດ້ວຍການຍິງລູກສອນໄຟຫຼາຍລູກ ເຂົ້າ ໄປໃນເຂດ Gaza ທີ່ໄດ້ສັງຫານ ສະມາຊິກໃນຄອບຄົວທັງໝົດ ຫຼາຍໆຄອບຄົວ ແລະ ໄດ້ທຳລາຍເຮືອນຊານບ້ານຊ່ອງຈຳນວນນຶ່ງ ບັນດາເຈົ້າໜ້າທີ່ ປາແລັສໄຕນ໌ ຍັງບໍ່ມີຄຳຕອບຕໍ່ບົດລາຍງານຂອງອົງການນິລະໂທດກຳ ສາກົນເທື່ອ ແຕ່ອິສຣາແອລ ປະຕິເສດຕໍ່ການກໍ່ອາຊະຍາກຳສົງຄາມ ໂດຍເວົ້າວ່າ ຕົນ ກະທຳໄປກໍເພື່ອປ້ອງກັນໂຕ ຈາກການໂຈມຕີດ້ວຍຈະຫລວດຂອງກຸ່ມ Hamas ນອກນັ້ນ ອິສຣາແອລຍັງກ່າວຫາກຸ່ມ Hama ວ່າ ນຳໃຊ້ພົນລະເຮືອນມາເປັນເຄື່ອງກຳບັງ ການສູ້ລົບກັນເປັນເວລາ 50 ມື້ ລະຫວ່າງອິສຣາແອລ ແລະກຸ່ມ Hamas ເມື່ອປີກາຍນີ້ ເຮັດໃຫ້ຊາວປາແລັສໄຕນ໌ ຫຼາຍກວ່າ 2,200 ຄົນ ສ່ວນໃຫຍ່ແມ່ນພົນລະເຮືອນ ແລະ ຊາວອິສຣາແອລ 72 ຄົນ ເສຍຊີວິດ